Σίρλεϊ Μπουθ

Η Σίρλεϊ Μπουθ (αγγλ.Shirley Booth, 30 Αυγούστου 1898 - 16 Οκτωβρίου 1992),  ήταν αμερικανίδα ηθοποιός κυρίως του θεάτρου, αλλά και του κινηματογράφου. Η συμμετοχή της στην ταινία Ξαναγύρισε, μικρή μου Σέμπα το 1952 της χάρισε Όσκαρ Α΄ Γυναικείου Ρόλου. Ήταν επίσης κάτοχος βραβείων Τόνι, Έμυ και Χρυσής Σφαίρας.

 Καριέρα 
Γεννημένη το 1898 στη Νέα Υόρκη ως Μάρτζορι ΦορντΑντίγραφο του πιστοποιητικού γεννήσεως της Μπουθ βρίσκεται στον προσωπικό φάκελο της ηθοποιού στο κέντρο Λίνκολν., η Μπουθ άλλαξε το όνομα της κατά τη διάρκεια της εφηβείας της, όταν άρχισε να εμφανίζεται σε παραστάσεις που ανέβαζαν θεατρικές ομάδες. Μετά την ενηλικίωσή της εμφανιζόταν για χρόνια στο θέατρο του Πίτσμπουργκ, όπου θεωρούταν μια από τις πολλά υποσχόμενες ηθοποιούς της γενιάς τηςConner, Lynne (2007). Pittsburgh In Stages: Two Hundred Years of Theater. University of Pittsburgh Press. pp. 105. ISBN 978-0-8229-4330-3. Retrieved 2011-06-06.. Έκανε το ντεμπούτο της στο Μπρόντγουεϊ το 1925 εμφανιζόμενη στο πλάι του Χάμφρεϊ Μπόγκαρτ στην παράσταση Hell's bells. Έκανε ιδιαίτερη εντύπωση όμως το 1935 όταν ανέλαβε τον πρωταγωνιστικό ρόλο στην κωμωδία Three Men On A Horse. Κατά τη διάρκεια της δεκαετίας του 30 και του 40 συνέχισε τις θεατρικές της εμφανίσεις περνώντας με ευκολία από το δράμα στην κωμωδία. Σημαντική ήταν η εμφάνιση της πλάι στην Κάθριν Χέπμπορν στη θεατρική παράσταση Κοινωνικά σκάνδαλα (A Philadelphia Story) το 1937. Όταν όμως το θεατρικό μεταφέρθηκε στη μεγάλη οθόνη το ρόλο της ανέλαβε η Ρουθ Χάσεϊ.

Η Μπουθ κέρδισε το πρώτο της βραβείο Τόνι το 1948 για τη συμμετοχή της στην παράσταση Goodbye My Fancy, επίτευγμα που επανέλαβε το 1950, κερδίζοντας άλλο ένα Τόνι για το Come Back little Sheba (Ξαναγύρισε μικρή μου Σέμπα) του δραματουργού Γουίλιαμ Ινγκ. Όταν η κινηματογραφική εταιρία Paramount απέκτησε τα δικαιώματα του θεατρικού, οι παραγωγοί επικοινώνησαν με το Χάμφρεϊ Μπόγκαρτ και τη Μπέτι Ντέιβις για τους πρωταγωνιστικούς ρόλους. Η Ντέιβις απέρριψε το ρόλο, αφήνοντας το πεδίο ελεύθερο στην Μπουθ, η οποία ανέλαβε το ρόλο και στην κινηματογραφική μεταφορά του θεατρικού, κερδίζοντας τη χρυσή σφαίρα για την καλύτερη ερμηνεία του 1952, Όσκαρ Α΄ Γυναικείου Ρόλου και βραβείο το Φεστιβάλ των Καννών. Στην ταινία συμπρωταγωνιστούσε με τον Μπαρτ Λάνκαστερ. Την επόμενη χρονιά έλαβε το τρίτο της βραβείο Τ΄όνι για τη θεατρική παράσταση The Time Of The Cuckoo. Το The Time Of The Cuckoo μεταφέρθηκε στη μεγάλη οθόνη με τίτλο Διακοπές στη Βενετία (Summertime) από τον Ντέιβιντ Λιν και με πρωταγωνίστρια την Κάθριν Χέπμπορν. Κατά τη διάρκεια της δεκαετίας του 1950 έκανε σποραδικές εμφανίσεις στη μεγάλη οθόνη, ενώ συνέχισε να εμφανίζεται σε παραστάσεις στο Μπρόντγουεϊ με επιτυχία μέχρι και το 1974 που αποσύρθηκε σε ηλικία 76 χρονών.

 Προσωπική ζωή 
μικρογραφία|Η Σίρλεϊ Μπουθ με τον Χάμφρεϊ Μπόγκαρτ στο θεατρικό έργο Hell's Bells το 1925|323x323εσ
Παντρεύτηκε μονάχα δυο φορές και δεν απέκτησε παιδιά. Μετά τον θάνατο του δευτέρου της συντρόφου το 1951 δεν ξαναπαντρεύτηκε. Απεβίωσε το 1992 σε ηλικία 94 ετών στο σπίτι της στη Μασαχουσέτη από φυσικά αίτια.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλοςΣημειώσεις1952Come back, little ShebaΞαναγύρισε, μικρή μου ΣέμπαΛόλα ΝτελάνεϊΌσκαρ Α΄ Γυναικείου Ρόλου1953Main Street to BroadwayΤα μονοπάτια της δόξαςΣίρλεϊ Μπουθ1954About Mrs. LeslieΣε ξέχασα σε ξένη αγκαλιάΒίβιαν Λέσλι1958Hot SpellΕρωτική εγκατάλειψιςΆλμα ΝτιβάλThe Matchmaker Έτοιμοι για γάμοΝτόλι Λιβάι (Γκάλαχερ)

 Παραπομπές 

 Εξωτερικοί σύνδεσμοι 

 Η Σίρλεϊ Μπουθ στο Internet Broadway Database
 Η Σίρλεϊ Μπουθ στο imdb
 Η Σίρλεϊ Μπουθ στο cine.gr

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Αμερικανίδες ηθοποιοί θεάτρου
Κατηγορία:Νικητές βραβείου Tony
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί ραδιοφώνου
Κατηγορία:Αμερικανίδες ηθοποιοί φωνής